Chránená krajinná oblasť Bílé Karpaty

**Chránená krajinná oblasť Bílé Karpaty** bola zriadená v rovnomennom pohorí 3. novembra 1980 a rozkladá sa na území okresov Hodonín, Uherské Hradiště, Vsetín a Zlín (vtedy Gottwaldov). Má rozlohu  a jeho os tvorí česká, pohraničné časť pohoria. Južne od mesta Strážnice susedí s CHKO Dolnomoravský úval a v oblasti východne od mesta Luhačovice nadväzuje na CHKO Vizovická vrchovina.

## Prírodné pomery
Ide o bilaterálnu CHKO, kedy česká časť má dĺžku , orientáciu severovýchod-juhozápad a leží v nadmorskej výške 175 – . Slovenská Chránená krajinná oblasť Biele Karpaty bola založená v roku 1979 a má rozlohu . Bílé Karpaty predstavujú mimoriadnu oblasť medzi českými veľkoplošnými chránenými územiami predovšetkým preto, že sú najvyšším pohorím juhozápadného okraja vlastného karpatského horského systému. Celá oblasť, ale najmä jej južná časť, bola po mnoho storočí kultivovaná človekom. Napriek tomu, alebo práve preto sa tu dochovali mimoriadne cenné prírodné hodnoty a na mnohých miestach je možné hovoriť o harmonickej krajine. Pre tieto prírodné a krajinné kvality boli Bílé Karpaty v rámci programu Človek a biosféra (MAB) organizácie UNESCO 15. apríla 1996 zaradené medzi európske biosférické rezervácie. Svojim charakterom môžu Bílé Karpaty slúžiť ako modelové územie pre koexistenciu záujmov ochrany prírody s hospodárskymi aktivitami rešpektujúcimi ekologickú únosnosť územia a jeho prírodné podmienky.
 
Rozsiahle historické odlesňovanie v Bílych Karpatoch mali veľmi často charakter krajinárskych úprav citlivo využívajúcich tunajšie prírodné podmienky. Výsledkom sú tisíce hektárov jedinečných kvetnatých lúk s roztrúsenými drevinami, predstavujúce dnes typický krajinný ráz Bílych Karpát. Z prírodovedného hľadiska sú tieto kvetnaté karpatské lúky pozoruhodné predovšetkým bohatosťou rastlinných spoločenstiev s vysokým zastúpením kriticky ohrozených druhov rastlín. Vďaka tomu patrí k najcennejším lúčnym biotopom Európy a sú študijnou plochou svetového významu. Ďalším nemenej cenným prvkom sú rozsiahle lesné komplexy v centrálnej a severnej časti pohoria z celou radou typických prvkov karpatskej kveteny aj fauny. 

Krajinný ráz strednej a severnej časti Bílych Karpát je dotváraný pomerne riedkym osídlením pasekárského či kopaničiarskeho typu, absenciou veľkých priemyselných podnikov a zachovanou architektúrou celých obcí (Lopeník, Vyškovec, Žítková). Pre západnú časť CHKO sú charakteristické veľmi rozsiahle komplexy kvetnatých lúk s roztrúsenými solitérnym stromami. Stredná časť CHKO v širšom okolí Starého Hrozenkova sa nazýva Moravské Kopanice. Jej súčasný vzhľad vznikol len veľmi neskorou valašskou kolonizáciou v 17.-18. storočí a vyznačuje sa roztrúsenou zástavbou, striedaním zalesnených a bezlesých plôch s mozaikou suchších miest, mokradí, drobných lesíkov, krovín a neveľkých políčok. Severovýchodná časť pohoria v okolí Valašských Kloboukov a Brumova patrí k Valašsku. Krajina tu už pripomína Javorníky, ktoré na Bílé Karpaty bezprostredne nadväzujú.

Rozmanité spôsoby hospodárenia, rôznorodý historický vývoj a v neposlednom rade odľahlosť od priemyselných centier umožnili zachovať nezvyčajne vysokú biodiverzitu na mnohých typoch biotopov, od teplomilných dúbrav po pralesové horské bučiny, od teplomilných stepných porastov k podhorským prepásaným lúkam a najrôznejším typom drobných lesných i lúčnych mokradí. Bílé Karpaty sa stali pojmom predovšetkým ako územie s najvyššou diverzitou a s najväčšou kvantitou vstavačovitých rastlín (orchideí) v strednej Európe.
Prírodné i kultúrne faktory tak vytvárajú z Bílych Karpát územie mimoriadne cenné aj v európskom kontexte.

## Maloplošné osobitne chránené územia

### [[Prírodná rezervácia|Prírodné rezervácie]]

*PR Bílé potoky
*PR Dolnoněmčanské louky
*PR Drahy
*PR Horní louky
*PR Hutě
*PR Jalovcová stráň
*PR Javorůvky
*PR Kútky

*PR Lazy
*PR Machová
*PR Nová Hora
*PR Ploščiny
*PR Pod Žitkovským vrchem
*PR Sidonie
*PR Ve Vlčí

### [[Národná prírodná rezervácia|Národné prírodné rezervácie]]
*NPR Čertoryje
*NPR Javořina
*NPR Jazevčí
*NPR Porážky
*NPR Zahrady pod Hájem

### [[Prírodná pamiatka|Prírodné pamiatky]]

*PP Bahulské jamy
*PP Cestiska
*PP Dobšena
*PP Dubiny
*PP Grúň
*PP Hluboče
*PP Hrnčárky
*PP Chladný vrch
*PP Chmelinec
*PP Kalábová
*PP Kaňoury
*PP Lom Rasová
*PP Mechnáčky
*PP Nové louky
*PP Okrouhlá

*PP Pod Cigánem
*PP Pod Hribovňou
*PP Pod Vrchy
*PP Rubaniska (Mravenčí louka)
*PP Sviní hnízdo
*PP Šumlatová
*PP U Petrůvky
*PP Uvezené
*PP U zvonice
*PP Vápenky
*PP V Krátkých
*PP Záhumenice
*PP Za lesem
*PP Žerotín
*PP Žleb *(od 5.decembra 2011 zrušená)*

### [[Národná prírodná pamiatka]]
* NPP Búrová

## Referencie

## Iné projekty

## Externé odkazy
* CHKO Bílé Karpaty
* Euroregión Bílé Karpaty
* Ochrana prírody 
* Slovácko

## Zdroj

Kategória:Chránená krajinná oblasť Biele Karpaty
Kategória:Bílé Karpaty
Kategória:Chránené územia v okrese Zlín
Kategória:Chránené územia v okrese Uherské Hradiště
Kategória:Chránené územia v okrese Hodonín
Bílé Karpaty
Bílé Karpaty